আরুভাল

**আরুভাল** (আইএসও : ) দক্ষিণ ভারতের এক ধরণের বিলহুক মাচেতে, বিশেষ করে তামিলনাড়ু এবং কেরালায় এর ব্যবহার প্রচলিত। এটি **কোড়ুভাল**, **কোদাভালি**, **মাচ্চু লংগু** বা **কোইটা** নামেও পরিচিত। এটি এক ধরণের লম্বা কাস্তে যার ছুরির মতো লম্বা হাতল আছে এবং এটি যন্ত্র ও অস্ত্র উভয় হিসেবেই ব্যবহৃত হয়। তামিলরা কারুপন্নরের প্রতীক হিসেবে এই অস্ত্রটিকে শ্রদ্ধা করে। জনপ্রিয় সংস্কৃতিতে দেখানো হয় কখনও কখনও গুণ্ডারা এর ব্যবহার করে, বিশেষ করে রায়লসীমা অঞ্চলের গুণ্ডারা। কেরালায়, এর প্রাথমিক ব্যবহার কৃষিকাজে। প্রধানত নারকেল কাটা, পথ পরিষ্কার করা, কাঠ কাটা এবং অন্যান্য কাজে এটি লাগে।

## ভূমিকা
একটি আরুভাল সাধারণত দৈর্ঘ্যে  মাপের হয় (হাতের কাস্তের মাপ  হয় )। এই অস্ত্রের ফলকটি মুষ্টি  থেকে শুরু হয়ে মূল অংশ পর্যন্ত বিস্তৃত। এটিকে বর্ধিত অংশসহ একটি কাস্তের মতো বর্ণনা করা যেতে পারে। এটিকে বিপরীত বাঁক সহ একটি তরবারিও বলা যেতে পারে। এর ছোট সংস্করণগুলি নারকেল ভাঙার কাজে লাগতো, এবং বড় সংস্করণগুলি যুদ্ধের অস্ত্রের মতো ছিল। ছোট সংস্করণটি সাধারণত ছোট ছোট গ্রামগুলিতে দেখা যায়। ধারালো ফলাগুলি বেশিরভাগই সোজা হয় এবং শেষের দিকে একটি বাঁক থাকে, যে অংশটি একে ধরার অংশ হিসাবে কাজে দেয়। ব্লেডের সোজা অংশটি একটি সাধারণ ছুরির মতোই কাটার জন্যও ব্যবহৃত হয়।

## রূপ এবং ব্যবহার
কৃষকরা সাধারণত ফসল কাটার জন্য প্রমাণ মাপের বিলহুক মাচেতে *কাথির আরুভাল* *[[Koyttharivaal|কোয়থারিভাল]]* ব্যবহার করলেও, বনভূমি পরিষ্কারের জন্য বড় মাপের *বীচারুভাল* ব্যবহৃত হয়। কেরালায়, মালয়ালম ভাষায় ধান কাটার জন্য অর্ধবৃত্তাকার ছুরিকে "কোডুভাল" বলা হয় এবং নিয়মিত আকারের বিলহুক মাচেতেকে বলা হয় "ভাকাঠি" (নারকেল কাটা); অন্যদিকে বীচারুভালকে কেবল আরুভাল বলা হয়। বীচারুভাল একটি অস্ত্র হিসেবেও ব্যবহৃত হত এবং এখনও গ্রামাঞ্চলে আত্মরক্ষার জন্য বা শহরে গুণ্ডাদের বিভিন্ন দলের মারামারির জন্য ব্যবহৃত হয়। যখন এটি ব্যবহার হচ্ছে না, তখন এই আরুভালটি পিঠে এমনভাবে রাখা হয় যাতে এর ধারালো অংশটি নিচের দিকে থাকে এবং হাতলটি ব্যবহারকারীর ঠিক মাথার পেছনে থাকে। কিছু আরুভাল, যেমন খাভাল ধীভামের জন্য ব্যবহৃত ছুরি,  দীর্ঘ।

কারুপ্পু সামি এবং আইয়ানারের মতো হিন্দু দেবতাদের পূজার জন্য প্রায়শই আরুভাল ব্যবহার করা হয়। কারিগররা বৃহৎ, আলংকারিক আরুভাল তৈরি করেছেন যা শিবগঙ্গাই এবং তিরুপ্পাচেঠির মতো মন্দিরগুলিতে রাখা হয়। ২০১৭ সালে,  মাপের একটি আরুভাল তৈরি করা হয়েছিল। এটি তৈরি হয়েছিল তিরুপুভানমে অঞ্চলে।
চিত্র:Thirupatchi+copy.jpg|alt=Veecharuval| বীচারুভাল
চিত্র:Aruval.jpg|alt=Kathir aruval| কাথির আরুভাল


## সংস্কৃতিতে
দক্ষিণ ভারতীয় অনেক ছবিতে আরুভাল একটি সাধারণ বস্তু, যেখানে এটি প্রায়শই একটি অস্ত্র হিসেবে ব্যবহৃত হয়। নায়ক বা খলনায়ক প্রায়শই আরুভালটিকে তার শার্টের পেছনের ভেতরের দিকে সেলাই করা একটি খাপ বা পকেটে রাখে এবং ঘাড়ের পেছনে হাত দিয়ে এটি টেনে বের করে আনে। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2024)">তথ্যসূত্র প্রয়োজন</span>]]* &#x5D; চলচ্চিত্র ইতিহাসবিদ এস. থিওডোর ভাস্করণ বলেছেন যে আরুভালকে অস্ত্র হিসেবে ব্যবহার করা মূলত একটি আখ্যানমূলক গতানুগতিক চল এবং এটি ব্যবহার করে সত্যিকারের হত্যাকাণ্ড তুলনামূলকভাবে খুব কমই ঘটে। তবুও, সাধারণ ক্রয়ের জন্য এবং সেইসাথে বীচারুভালের জন্য সরকার -এর বেশি উচ্চতার আরুভাল নিষিদ্ধ করেছে। 

মহারাষ্ট্রে, বিশেষ করে পুনেতে, কোইটা গ্যাংগুলি বিখ্যাত।

*ক্র্যাভেন দ্য হান্টারের* শিরোনাম চরিত্রটির ব্যবহৃত অস্ত্রগুলির মধ্যে একটি ছিল বীচারুভাল।

কোরিয়ান নাটক *"মার্সি ফর নান"*-এ, একজন বিদেশী আততায়ী এটিকে অস্ত্র হিসেবে ব্যবহার করেছে।

## আরও দেখুন

* আইয়ানর
* বিলহুক
* কারুপু সামি
* ছুরি
* মাদুরাই বীরণ
* দক্ষিণ ভারতের গ্রাম দেবতা
* ক্রাভেন দ্য হান্টার

## তথ্যসূত্র



বিষয়শ্রেণী:ভারতীয় মার্শাল আর্ট
বিষয়শ্রেণী:ভারতের অস্ত্র
বিষয়শ্রেণী:মাচেতে
বিষয়শ্রেণী:ধারালো অস্ত্র